Lingua Garhvali
Lingua Garhvali (), e serie linguarum Pahari, ad Linguas Indicas divisionis Indoiranicae et familiae Indoeuropaeae pertinet. In India adhibetur in regione Garhwal civitatis Uttarakhand et in pagos nonnullos civitatis Himachal Pradesh; admodum similis est linguae Kumauni, cuius locutores, iuxta urbem Champawat habitantes, orientali parti regionis confiniunt.

Linguae Garhvali dialecti recognoscuntur Srinagari, Tehri (seu Gangapariya), Badhani, Dessaulya, Lohbya, Majh-Kumaiya, Bhattiani, Nagpuriya, Rathi, Pauri (seu Salani), Ravai, Bangani, Parvati, Jaunpuri, Gangadi (seu Uttarkashi) et Chandpuri. Quidam et Jaunsari inter dialectos Garhvali enumerant; alii autem linguam separatam constituunt. Locutores dialectorum Jaunpuri et Ravai in re culturali locutoribus Jaunsari assimilandi sunt; dialecti Parvati et Bangani ab aliis omnibus satis differunt. Omnium dialectorum Srinagari norma litterarium praebet, Pauri autem dulcissimam esse dicitur.

De dialecto seu lingua Bangani valde differunt eruditi, Nicolao Petro Zoller hunc sermonem elementa linguistica stirpis "centum" familiae Indoeuropaeae servavisse praetendens, Anvita Abbi de singularitate huius dialecti consentiente, Georgio van Driem et Suhnu Sharma abnuentibus.

Notae

Nexus externi 
 De hac lingua apud Ethnologue
 Situs locutorum apud Linguist List
 Bibliographia dialecti Bangani

De dialecto Bangani 
 Anvita Abbi, "Information on Bangani" et "Debate on archaism of some select Bangani words" (1997)
 Anvita Abbi, "Redundancies and Restructuring in Bangani Syntax: A Case of Language Contact in Western Himalaya" in International Journal of Dravidian Linguistics vol. 29/1 (2000) pp. 47-56
 George van Driem, Suhnu R. Sharma, "In Search of Kentum Indo-Europeans in the Himalayas" in Indogermanische Forschungen vol. 101 (1997) pp. 107-146
 George van Driem, Suhnu R. Sharma, "Some Grammatical Obersvations on Bangani" in Indogermanische Forschungen vol. 102 (1997) pp. 179-198
 Hans Henrich Hock, "On Bangani" (1997?)
 Moreno Morani, "A proposito della questione bangani. Alcune riflessioni" in Atti del Sodalizio Glottologico Milanese voll. 39/40 (1998/1999 [2002]) pp. 155-171
 Hukum Chand Patyal, "Archaic Words in Some Western Pahari Dialects: A Historical Perspective" in Indian Linguistics vol. 56 (1995) pp. 129-134
 Kevin Tuite, "The Bangani mystery resolved (?)" (1997)
 Claus-Peter Zoller, "The van Driem enigma, or In search of instant facts" (1997)
 Claus-Peter Zoller, "Bericht über besondere Archaismen im Bangani, einer Western Pahari-Sprache" in Münchener Studien zur Sprachwissenschaft vol. 49 (1988) pp. 173-200
 Claus-Peter Zoller, "Bericht über grammatische Archaismen im Bangani" in Münchener Studien zur Sprachwissenschaft vol. 50 (1989) pp 159-218
 Claus-Peter Zoller, "A Note on Bangani" in Indian Linguistics vol. 54 (1993) pp. 112-14

Garhvali
Linguae Pahari
Linguae Indiae